Белыя жураўлі сёння ўзняліся ў неба над абласным цэнтрам. Напярэдадні Дня Перамогі ў Гродне прайшла традыцыйная акцыя, падчас якой хлопцы і дзяўчаты запусцілі белыя паветраныя шары з папяровымі жураўлікамі – своеасаблівымі сімваламі памяці аб загінуўшых у гады Вялікай Айчыннай вайны салдатах, мірных жыхарах і дзецях. Мерапрыемства адначасова прайшло ва ўсіх установах адукацыі Кастрычніцкага раёна.